CELEX: 32005R1190
Language: bg
Date: 2005-07-20 00:00:00
Title: Регламент (ЕО) № 1190/2005 на Комисията от 20 юли 2005 година за изменение за четиридесет и осми път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета

Важна правна забележка

|

32005R1190

Официален вестник n° L 193 , 23/07/2005 стр. 0027 - 0028

		20050720Регламент (ЕО) № 1190/2005 на Комисиятаот 20 юли 2005 годиназа изменение за четиридесет и осми път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на СъветаКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на финансови средства и други финансови ресурси по отношение на талибаните в Афганистан [1], и по-специално член 7, параграф 1, първо тире от него,като има предвид, че:(1) В приложение I към Регламент (ЕО) № 881/2002 са изброени лицата, групите и организациите, спрямо които се прилага замразяване на финансови средства и икономически ресурси по смисъла на посочения регламент.(2) На 15 юли 2005 г. Комитетът по санкциите към Съвета за сигурност на Обединените нации реши да внесе някои изменения в списъка на лицата, групите и организациите, спрямо които следва да се прилага замразяване на финансови средства и икономически ресурси. Следователно приложение I следва да бъде съответно изменено.(3) С оглед гарантиране на ефективността на мерките, предвидени в настоящия регламент, той следва да влезе в сила незабавно,ПРИЕ НАСТОЯЩИЯ РЕГЛАМЕНТ:Член 1Приложение I към Регламент (ЕО) № 881/2002 се изменя в съответствие с приложението към настоящия регламент.Член 2Настоящият регламент влиза в сила в деня на публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 20 юли 2005 година.За КомисиятаEneko LandáburuГенерален директор "Външни отношения"[1] ОВ L 139, 29.5.2002 г., стр. 9. Регламент, последно изменен с Регламент (ЕО) № 853/2005 на Комисията (ОВ L 141, 4.6.2005 г., стр. 8).--------------------------------------------------20050720ПРИЛОЖЕНИЕПриложение I към Регламент (ЕО) № 881/2002 се изменя, както следва:Под заглавието "Юридически лица, групи и организации" се добавя следното:"Движение за реформа в Арабия (известно още като: а) Движение за ислямска реформа в Арабия, б) MIRA, в) Al Islah (Reform), г) MRA, д) Al-Harakat al-Islamiyah lil-Islah, е) Ислямско движение за реформа, ж) Движение за (ислямска) реформа в Арабия ООД, з) Движение за реформа в Арабия ООД). Адрес: а) BM Box: MIRA, London WC1N 3XX, Обединено кралство, б) Safiee Suite, EВC House, Townsend Lane, London NW9 8LL, Обединено кралство. Друга информация: а) адрес на електронна поща: info@islah.org, б) тел.: 020 8452 0303, в) факс: 020 8452 0808, г) номер към UK Company 03834450."--------------------------------------------------